**Skaidrojums par manipulācijas 60086 norādīšanu ambulatoro pacientu talonos**.

Ģimenes ārstam manipulāciju **60086 - Ģimenes ārsta mājas vizīte pie slimniekiem, veicot paliatīvo aprūpi un veselības aprūpi mājās, kā arī apmeklējot gripas slimniekus gripas epidēmijas laikā un personu, pie kuras neatliekamās medicīniskās palīdzības brigāde veikusi izbraukumu un kura nav stacionēta, kā arī personas ar psihiskiem traucējumiem** apmaksā atbilstoši manipulācijas tarifam, ja mājas vizīte veikta sekojošām pacientu grupām:

1. Personas, kuras saņem paliatīvo un/vai veselības aprūpi mājās **(pacientu grupas kods - 85)**. Talonā norāda manipulāciju 60086, pacientu grupas kodu 85 un atbilstošu diagnozi. Izmanto pacientiem, sniedzot gan paliatīvo, gan veselības aprūpi mājās. Pamata diagnozes kodi, veicot paliatīvo aprūpi: B20-B24; C00- C97; D37-D48; G05; G12; G13; G35; G54.6; G55.0; G60.0; G61.0; G63.1; G70; G95.1; G95.2; G99.2; I50; I69; K22.2; L89; T91.3; blakus diagnozes kods visos gadījumos, veicot paliatīvo aprūpi - Z51.5;
2. Pacientiem ar psihiskiem traucējumiem (saskaņā ar SSK-10 pamata diagnozes kodi F01, F20 un F73);
3. Pacienti, pie kuriem ģimenes ārsts veic mājas vizīti **gripas epidēmijas laikā** **(pacientu grupas kods – 96)**. Talonā norāda manipulāciju 60086, pacientu grupas kodu 96 un atbilstošu diagnozi. Izmanto ģimenes ārsts, nodrošinot mājas vizītes valstī noteiktā kārtībā izsludinātas gripas epidēmijas laikā;
4. Pēc neatliekamās medicīniskās palīdzības brigādes izbraukuma nestacionēta persona, pie kuras ģimenes ārsts veic mājas vizīti **(pacientu grupas kods – NP).** Talonā norāda manipulāciju 60086 un pacientu grupas kodu NP.

Talona ierakstā “Pacienta grupa” norāda pacienta grupu atbilstoši Dienesta „Pacientu grupu klasifikatoram”, kas atrodas Dienesta tīmekļa vietnes sadaļā [Līgumpartneriem](http://www.vmnvd.gov.lv/lv/ligumpartneriem) > [Vadības informācijas sistēma](http://www.vmnvd.gov.lv/lv/ligumpartneriem/1254-vadibas-informacijas-sistema) .

Par ģimenes ārsta apmeklējumu mājās personai ir jāmaksā līdzmaksājums *2.85 EUR* apmērā. Pacientu grupas ar kodiem 96 un NP nav atbrīvotas no šī līdzmaksājuma, ja vien pacients neatbilst kādai no pacienta līdzmaksājuma atbrīvotajām iedzīvotāju grupām. Informācija par no pacienta līdzmaksājuma atbrīvotajām pacientu grupām atrodas Dienesta tīmekļa vietnes sadaļā: [Veselības aprūpes pakalpojumi](http://www.vmnvd.gov.lv/lv/veselibas-aprupes-pakalpojumi) > [Pacienta līdzmaksājumi](http://www.vmnvd.gov.lv/lv/veselibas-aprupes-pakalpojumi/pacienta-lidzmaksajumi) > [No pacienta līdzmaksājumiem atbrīvotās iedzīvotāju grupas](http://www.vmnvd.gov.lv/lv/veselibas-aprupes-pakalpojumi/pacienta-lidzmaksajumi/no-pacienta-lidzmaksajumiem-atbrivotas-iedzivotaju-grupas)